Malam2 ni sebonar eh atok nak melayan tido. pasal mato dah rabak lagian capek seharian kojo nonstop. tapi atok kuekkan kudrat yang hado untuk cucu tersayang yang kehausan setiap celoteh atok. * wahhh...ko mampoo up perkataan kehausan??.
sebonar eh malam ni atok raso tibo2 rindukan kaabah. mesti ko nak cakap atok propa kan. tapi ni ikhlas dari sanubari atok. sobab atok tengok gambar2 kaabah dalam pesbok. chantek. raso tenang. sayu. damai. Atok tahu, atok ni bukannya kaki mesjid. kadang2 yo jojakkan kaki ke mesjid. terawikh haritu pun lompang2. atok tak banyak ilmu agamo. orang suruh baco doa selamat, atok tau baco doa makan yo. ilmu agamo atok cetek.
tapi jauh dari sudut hati atok yang paling dalam tu raso sayu yo nak jojakkan kaki ko mokah. nak tengok kaabah dopan2. nak mengerjakan umrah. nak tadah tangan berdoa untuk kesejahteraan orang2 yg atok sayang. nak solat boto2 dopan kaabah. tapi....atok diterimo ko olehNya sebagai tetamu? Atok raso atok macam tak layak yo nak jadi tetamu Allah.
tapi...Tuhan tu maha pengampun kan. insya Allah kalau ado rezoki atok nak sangat jojakkan kaki ke sana. dapek kerjokan umrah pun jadilah. kalau dapek haji tu kiro atok dah besyukur sangat. kalau boleh bagilah atok peluang untk ke sana walau sekali sebolum atok menutup mato buek selamo-lamonya....
min_Latn min_Latn min_Latn min_Latn